16/01/2013 | Administración LocalMunicipal
Teo
Aprobación definitiva Regulamento municipal de creación de ficheiros de datos de carácter persoal do Concello de Teo

O Pleno municipal, na sesión ordinaria celebrada o 25 de outubro de 2012, acordou aprobar inicialmente o Regulamento de creación de ficheiros de datos de carácter persoal do concello de Teo, e sometelo a información pública polo prazo legalmente establecido. Sometido o expediente a información pública, durante trinta días, mediante anuncios publicados no BOP (nº 213, de 08/11/2012) e no taboleiro de anuncios do Concello, non se presentou reclamación algunha, polo que, de acordo co artigo 49 da vixente Lei 7/85, de 2 de abril, reguladora das bases do réxime local (LRBRL), e de conformidade co acordo plenario adoptado, enténdese definitivamente aprobado o devandito Regulamento. De conformidade co establecido no art.70.2 da LRBRL, procédese á publicación íntegra do Regulamento citado, que entrará en vigor tras a súa publicación e unha vez transcorra o prazo previsto no artigo 65.2 da Lei 7/85, de 2 de abril. A Constitución Española, no seu artigo 18, recoñece coma un dereito fundamental o dereito ao honor, á intimidade persoal e á propia imaxe e establece que “a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos”. Neste senso, a Lei orgánica 15/1999, do 13 de decembro, de protección de datos de carácter persoal ten por obxecto garantir e protexer no relativo aos datos persoais, liberdades públicas e dereitos fundamentais das persoas físicas e, especialmente do seu honor e intimidade persoal e familiar. No artigo 20 de dita lei disponse que a creación, modificación ou supresión dos ficheiros das Administracións públicas só poderá facerse por medio de disposición xeral publicada no Boletín Oficial do Estado ou diario oficial correspondente. Así mesmo, a disposición adicional primeira da devandita Lei obriga ás administracións públicas responsables de ficheiros automatizados adecuarse á citada lei orgánica, debendo aprobar a pertinente disposición de regulación do ficheiro ou adaptar a existente. Ademais, os artigos 52 ao 54 do Real Decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, regulan a creación, modificación ou supresión de ficheiros de titularidade pública. Por outra banda, de acordo coa Lei 7/1985, de 2 de abril, reguladora das bases do réxime local, correspóndelle ao Pleno a aprobación do presente Regulamento.1. O presente regulamento ten por obxecto a creación e regulación dos ficheiros de datos de carácter persoal, automatizados e non automatizados, dependentes da alcaldía do Concello de Teo, que se relacionan no anexo I do presente regulamento, coa denominación e características que se sinalan no mesmo.2. A regulación dos ficheiros de datos de carácter persoal determina a finalidade de ditos ficheiros, as persoas ou colectivos sobre os que se obteñen os datos, o procedemento de recollida de datos, a estrutura básica do ficheiro e a descrición dos tipos de datos de carácter persoal incluídos, a cesión dos datos, o órgano responsable dos ficheiros, os servizos ou unidades ante os que se pode exercitar o dereito de acceso, rectificación, cancelación e oposición, e o nivel de medidas de seguridade correspondentes a cada un destes ficheiros, en aplicación da L. O. 15/1999, e da súa normativa de desenvolvemento.1. Créanse os ficheiros de datos de carácter persoal do Concello de Teo que figuran como anexo I do presente, co contido recollido no artigo 20 da Lei orgánica de protección de datos de carácter persoal e no artigo 54.1 do Real Decreto 1720/2007.2. Os ficheiros de datos de carácter persoal do Concello de Teo rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables. Os datos de carácter persoal rexistrados nos ficheiros que se indican e dos que o Concello de Teo é o responsable, só poderán utilizarse para os fins expresamente previstos e por persoal debidamente autorizado.1. A titularidade e responsabilidade dos ficheiros de datos de carácter persoal do Concello de Teo corresponde ao propio Concello, representado pola persoa que ocupe a alcaldía.2. Por outra banda, consideraranse encargados do ficheiro as persoas que leven a cabo, por conta da persoa responsable, o tratamento dos datos recollidos nos mesmos, segundo o establecido, particularmente para cada ficheiro, no anexo I do presente. Aplicarase ao respecto o réxime establecido no artigo 21 da Lei orgánica 15/1999 e o especificado para cada ficheiro.1. O Concello de Teo implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real Decreto 1720/2007, de 21 de decembro, polo que se aproba o Regulamento de desenvolvemento da Lei orgánica 15/1999, de protección de datos de carácter persoal.2. Así mesmo, o Concello de Teo velará porque os ficheiros se utilicen para as finalidades que motivaron a súa creación e polo persoal debidamente autorizado. Do mesmo xeito, velarase, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para os que se obtiveron. As persoas ás que se lles soliciten datos persoais serán informadas previamente de modo expreso, preciso e inequívoco, nos termos que dispón o artigo 5 da Lei orgánica 15/1999 do 13 de decembro, sen prexuízo dos supostos exceptuados na lei. O órgano ante o que se poden exercer os dereitos de acceso, rectificación, cancelación ou oposición con relación a calquera dos ficheiros municipais de datos de carácter persoal establecerase particularmente para cada ficheiro, sendo por defecto ante a Alcaldía-Presidencia. En cumprimento do disposto no artigo 70.2 da Lei 7/1985, de 2 de abril, reguladora das bases de réxime local, o presente Regulamento entrará en vigor unha vez publicado o seu texto íntegro no Boletín Oficial da Provincia e transcorrido o prazo previsto no artigo 65.2 da citada lei. O seu texto será notificado á Axencia Española de Protección de Datos para a súa inscrición no Rexistro Xeral de Protección de Datos, no prazo de 30 días dende a publicación da súa norma ou acordo de creación no diario oficial correspondente. Dita notificación realizarase seguindo o procedemento establecido nos artigos 130 e ss. do do RD 1720/2007, de 21 de decembro. Xestionar os datos dos axentes de promoción económica que prestan servizo no Concello de Teo, co fin de poder ser identificables polos usuarios aos que dirixen as súas accións. Axentes de emprego contratados polo Concello. Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tanto en soporte papel coma informático ou electrónico. Datos identificativos (nome, apelidos, DNI/NIE, enderezo, teléfono, email). Os datos de carácter persoal contidos neste ficheiro serán cedidos á Consellería de Traballo e Benestar, ao C. E. E. I. Galicia S. A. (BIC Galicia). Asi mesmo, poderán ser comunicados a outras Administracións Publicas cando sexa necesario para o exercicio das súas competencias, sempre que versen sobre as mesmas materias, e estean relacionadas coa finalidade e usos previstos do ficheiro Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real Decreto 1720/2007, que aproba o Regulamento de desenvolvemento de dita lei. A persoa que ocupe a Alcaldía do Concello de Teo, como responsable superior de todo o persoal e impulsor de todos os servizos administrativos. Porén dito ficheiro manterase, conservarase e actualizarase polos axentes de promoción económica, encargados do ficheiro. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. As medidas de seguridade para este ficheiro son de carácter básico. Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego. Emprendedores, empresarios, persoas en busca de emprego, ou que queiran participantes en actividades de formación. Os datos obteranse por medio de comunicación oral, escrita ou telemática, recolléndose nos distintos formularios cumprimentados pola persoa asesorada ou participante en actividades, tanto en soporte papel coma informático ou electrónico. Datos identificativos (nome, apelidos, DNI/NIE, enderezo, teléfono, fax e. email); datos do proxecto de creación de empresa (Nome do proxecto, tipo, descrición, estado, data de inicio e fin). Os datos de carácter persoal contidos neste ficheiro serán cedidos á Consellería de Traballo e Benestar, a C. E. E. I. Galicia S. A. (BIC Galicia). Asi mesmo, poderán ser comunicados a outras Administracións Publicas cando sexa necesario para o exercicio das súas competencias, sempre que versen sobre as mesmas materias, e estean relacionadas coa finalidade e usos previstos do ficheiro. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei Orgánica 15/1999, de protección de datos de carácter persoal e no Real Decreto 1720/2007, que aproba o Regulamento de desenvolvemento de dita lei. A persoa que exerza o posto de Alcaldía do Concello de Teo, como responsable superior de todo o persoal e impulsor de todos os servizos administrativos. Porén dito ficheiro manterase, conservarase e actualizarase polos axentes de promoción económica, encargados do ficheiro. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. As medidas de seguridade para este ficheiro son de carácter básico”. Teo, 4 de xaneiro de 2013 Luis Pablo Rodriguez Conde Eggers